ai4bharat/Pralekha huggingface dataset:
ప్రధాన మంత్రి కార్యాలయం
పిఎమ్ భారతీయ జన్ ఔషధి పరియోజన భారతదేశం లో కోట్ల కొద్దీ వ్యక్తుల వైద్యఖర్చుల కు సంబంధించిన ఆందోళనల ను తొలగించింది: ప్రధాన మంత్రి
పిఎమ్ భారతీయ జన్ ఔషధి పరియోజన  యొక్క కార్యసిద్ధులు ఎంతో సంతృప్తికరం గా ఉన్నాయి అని ప్రధాన మంత్రి శ్రీ నరేంద్ర మోదీ అన్నారు. ఈ పథకం వైద్య చికిత్స కు అయ్యే ఖర్చుల విషయం లో దేశం లోని కోట్ల కొద్దీ ప్రజల ను ఆందోళనల బారి నుండి విముక్తం చేయడం ఒక్కటే కాకుండా వారి జీవనాల ను సులభతరం గా కూడా మార్చివేసింది అని శ్రీ నరేంద్ర మోదీ అన్నారు.
రసాయనాలు మరియు ఎరువులు శాఖ కేంద్ర మంత్రి డాక్టర్ శ్రీ మన్ సుఖ్ మాండవియ దేశ ప్రజలు ఈ రోజు న అయిదో జన్ ఔషధి దివస్ ను జరుపుకొంటున్న సంగతి ని అనేక ట్వీట్ లలో తెలియ జేశారు. ఈ పథకం భారతదేశం లో సామాన్య ప్రజానీకం జీవనం లో ఒక ప్రత్యక్ష సకారాత్మక ప్రభావాన్ని కలుగజేసింది. దేశం లో 12 లక్షల మంది కి పైగా పౌరులు జన్ ఔషధీ కేంద్రాల ద్వారా ప్రతి నిత్యం మందుల ను కొనుగోలు చేస్తున్నారు. ఆ కేంద్రాల లో మందు లు బజారు ధర కంటే 50 శాతం నుండి 90 శాతం వరకు చౌక గా దొరుకుతున్నాయి.
కేంద్ర మంత్రి ట్వీట్ లకు ప్రధాన మంత్రి ప్రతిస్పందిస్తూ -
‘‘భారతీయ జన్ ఔషధి పరియోజన యొక్క కార్యసిద్ధులు చాలా సంతోషాన్ని కలుగజేస్తున్నాయి. దీనితో చికిత్స సంబంధి ఖర్చుల విషయం లో దేశం లోని కోట్ల మంది కి బాధలు దూరం కావడం ఒక్కటే కాకుండా, వారి జీవనం సైతం సులభతరం గా మారింది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 198.10 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.09 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,98,10,51,075
|
|
అందుబాటులోని నిల్వలు
|
|
7,09,24,890
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 198.10 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.09 కోట్లకు పైగా  డోసులు అందుబాటులో ఉన్నాయి.
మంత్రిమండలి
కొవిడ్ -19పై పోరాటానికి 'అత్యవసర స్పందన, ఆరోగ్య వ్యవస్థ సన్నద్ధత ప్యాకేజీకి రూ.15,000 కోట్లు'
ప్రధాని శ్రీ నరేంద్రమోదీ అధ్యక్షతన కేంద్ర మంత్రివర్గం కేటాయింపు
జాతీయ, రాష్ట్రాల ఆరోగ్య వ్యవస్థల బలోపేతం, ప్రయోగాలకు అధిక నిధులు
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఆధ్వర్యంలో అమలు
దేశంలో కొవిడ్పై పోరాటానికి భారీగా నిధులు విడుదలకు ఆమోదం తెలుపుతూ ప్రధానమంత్రి శ్రీ నరేంద్ర మోదీ అధ్యక్షత జరిగిన కేంద్ర మంత్రివర్గ సమావేశంలో కీలక నిర్ణయం తీసుకున్నారు. భారత కొవిడ్ -19 అత్యవసర స్పందన, ఆరోగ్య వ్యవస్థ సన్నద్ధత ప్యాకేజీకి రూ.15,000 కోట్లు కేటాయించారు. ఈ మొత్తాన్ని మూడు దశల్లో ఖర్చు చేస్తారు. కొవిడ్-19 అత్యవసర సన్నద్ధతకు రూ.7,774 కోట్లు కేటాయించారు. మిగిలిన మొత్తాన్ని మిషన్ మోడ్ విధానంలో 1-4 సంవత్సరాల మధ్యకాలిక మద్దతుగా వినియోగిస్తారు.
కొవిడ్-19 కేసుల వృద్ధిని తగ్గించడం, పరిమితం చేయడమే లక్ష్యం
ఈ నిధుల విడుదల లక్ష్యం భారతదేశంలో కొవిడ్ కేసులను తగ్గించడం, వాటిని పరిమితం చేసే దిశలో అత్యవసర వైద్య ప్రతిస్పందనను పెంచడం. వ్యాధి నిర్ధారణ పరీక్షలను మరింత మెరుగుపరచడం, కొవిడ్ చికిత్స విధానాలు, అవసరమైన వైద్య పరికరాల సేకరణ, వైరస్ సోకిన రోగులకు అవసరమైన ఔషధాల సేకరణను కేంద్రీకృతం చేయడం, భవిష్యత్లో వ్యాధులు విజృంభించకుండా నివారించడానికి జాతీయ, రాష్ట్రాల ఆరోగ్య వ్యవస్థలను బలోపేతం చేయడం, ప్రయోగశాలల ఏర్పాటు మరియు నిఘా, బయో-సెక్యూరిటీ సంసిద్ధత, వ్యాధుల పరిశోధన సంస్థలను ముందస్తుగా భాగస్వాములను చేయడం మరియు రిస్క్ కమ్యూనికేషన్ కార్యకలాపాలను నిర్వహించడం ద్వారా వ్యాధుల వ్యాప్తిని అరికట్టాలన్నది ప్రధాన లక్ష్యం. ఈ కార్యక్రమాలన్నీ కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఆధ్వర్యంలో అమలు జరుగుతాయి.
13 లక్షల వైరస్ నిర్ధరణ కిట్లను సేకరించేందుకు ఆదేశాలు
మొదటి దశ కింద, ఇతర మంత్రిత్వ శాఖల సహకారంతో కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఇప్పటికే అనేక కార్యక్రమాలు చేపట్టింది. రాష్ట్రాలు, కేంద్ర పాలిత ప్రాంతాల్లోని కొవిడ్ డెడికేటెడ్ ఆస్పత్రులు, డెడికేటెడ్ కొవిడ్ ఆరోగ్య కేంద్రాలు, డెడికేటెడ్ కొవిడ్ సంరక్షణ కేంద్రాల బలోపేతానికి రూ.3,000 కోట్లు అదనంగా ఇప్పటికే మంజూరు చేసింది. క్వారంటైన్, ఐసోలేషన్, వ్యాధి నిర్ధారణ పరీక్షలు, చికిత్సలు, వ్యాధి నిరోధకత, సామాజిక దూరం మరియు నిఘా కోసం వివరణాత్మక మార్గదర్శకాలు, ప్రోటోకాల్లు, సలహాలను అందించింది. హాట్స్పాట్లను గుర్తించి తగిన నియంత్రణ వ్యూహాలను అమలు చేస్తున్నారు. వ్యాధి నిర్ధారణ ప్రయోగశాలల నెట్వర్క్ను విస్తరించారు. పరీక్షల సామర్థ్యం రోజురోజుకు పెరుగుతోంది. జాతీయ టీబీ నిర్మూలన పథకం కింద ప్రస్తుతమున్న మల్టీ టెస్టింగ్ ఫ్లాట్ఫామ్లపై కొవిడ్-19 పరీక్షలను పెంచడానికి 13 లక్షల వైరస్ నిర్ధరణ కిట్లను సేకరించేందుకు ఆదేశాలు జారీ చేశారు.
ప్రధాన్ మంత్రి గరీబ్ కల్యాణ్ పథకం కింద ఆశా వర్కర్లు సహా కొవిడ్-19 విధుల్లో ఉన్న అందరు ఆరోగ్య సిబ్బందికి బీమా కల్పించారు. వ్యక్తిగత రక్షణ సామగ్రి , N95 మాస్కులు, వెంటిలేటర్లు, టెస్టింగ్ కిట్లు, చికిత్స కోసం మందులు సేకరిస్తున్నారు.
కొవిడ్ విషయంలో బలమైన అత్యవసర స్పందనతోపాటు జాతీయ, రాష్ట్రాల ఆరోగ్య వ్యవస్థలు, వ్యాధుల పరిశోధనలు, బహుళ రంగ జాతీయ సంస్థలు, ఒన్ హెల్త్ ఫ్లాట్ఫామ్లు, కమ్యూనిటీ ఎంగేజ్మెంట్, రిస్క్ కమ్యూనికేషన్స్, అమలు, కార్యనిర్వహణ, సామర్థ్యం పెంపు, పర్యవేక్షణ, మూల్యాంకన సంస్థలను బలోపేతం చేయడానికి కేంద్ర కేబినెట్ ఆమోదించిన నిధులను ప్రధానంగా ఖర్చు చేస్తారు. మారుతున్న పరిస్థితులకు అనుగుణంగా ప్యాకేజీలోని వివిధ విభాగాల విషయంలో, అమలు చేసే సంస్థలకు  వనరుల విషయంలో మార్పులు చేయడానికి కేంద్ర ఆరోగ్య మరియు కుటుంబ సంక్షేమ మంత్రిత్వ శాఖకు అధికారం ఉంది.
స్వదేశీ పరిజ్ఞానంతో బొగ్గు నుంచి మిథనాల్ ను ఉత్పత్తి చేసేందుకు బీహెచ్ఈఎల్ స్వదేశంలో తొలిసారిగా అభివృద్ధి చేసిన ప్లాంటును కేంద్ర భారీ పరిశ్రమల శాఖ మంత్రి శ్రీ మహేంద్ర నాథ్ పాండే ఈ రోజు జాతికి అంకితం చేశారు. ఆజాదీ కా అమృత్ మహోత్సవ్ వేడుకల్లో భాగంగా జరిగిన కార్యక్రమంలో బీహెచ్ఈఎల్ సీఎండీ డాక్టర్ నలిన్ సింఘాల్ , భారీ పరిశ్రమల మంత్రిత్వ శాఖ సంయుక్త కార్యదర్శి శ్రీ జితేంద్ర సింగ్, బీహెచ్ఈఎల్ బోర్డు డైరెక్టర్లు, బీహెచ్ఈఎల్, భారీ పరిశ్రమల శాఖ సీనియర్ అధికారులు పాల్గొన్నారు.
హైదరాబాద్ బీహెచ్ఈఎల్ ఆవరణలో ఏర్పాటు చేసిన 'ఆత్మ నిర్బర్ భారత్ కింద అభివృద్ధి చేసిన ఉత్పతుల' ప్రదర్శనను కేంద్ర మంత్రి ప్రారంభించారు. కార్యక్రమంలో భాగంగా ‘భారత స్వాతంత్య్ర పోరాటంలో తగిన గుర్తింపు పొందని తెలంగాణ ప్రాంతానికి చెందిన స్వాతంత్య్ర వీరులు' అనే అంశంపై దృశ్య శ్రవణ ప్రదర్శన జరిగింది. దేశం వివిధ ప్రాంతాలకు చెందిన బీహెచ్ఈఎల్ ఉద్యోగులు కార్యక్రమంలో వర్చువల్ విధానంలో పాల్గొన్నారు. వర్చువల్ విధానంలో ఆన్లైన్ లో పెద్ద సంఖ్యలో లాగిన్ అయ్యారు. బ్రాడ్కాస్ట్ పద్ధతిలో కార్యక్రమాన్ని వెబ్కాస్ట్ ద్వారా ప్రత్యక్ష ప్రసారం చేశారు.
ఈ సందర్భంగా మాట్లాడిన కేంద్ర మంత్రి స్వావలంబన కలిగిన భారతదేశ నిర్మాణానికి ప్రధానమంత్రి శ్రీ నరేంద్ర మోదీ అత్యధిక ప్రాధాన్యత ఇస్తున్నారని అన్నారు. ఈ లక్ష్యాన్ని సాధించడంలో ఉత్పత్తి రంగం పాత్ర ఎక్కువగా ఉంటుందని ఆయన అన్నారు. మేక్ ఇన్ ఇండియా, ఆత్మ నిర్భర్ భారత్ కార్యక్రమాల ద్వారా ఉత్పత్తి రంగానికి కేంద్ర ప్రభుత్వం ప్రాధాన్యత ఇస్తూ సహాయ సహకారాలను అందిస్తున్నదని మంత్రి వివరించారు. ఉత్పత్తి రంగ అభివృద్ధిలో క్యాపిటల్ గూడ్స్ పరిశ్రమ వెన్నెముకగా ఉంటుందని శ్రీ మహేంద్ర నాథ్ పాండే పేర్కొన్నారు. తయారీ రంగానికి అవసరమైన యంత్రాలు, పరికరాలను క్యాపిటల్ గూడ్స్ పరిశ్రమ అందిస్తుందని మంత్రి అన్నారు. దేశంలో అతి పెద్ద ఇంజనీరింగ్, ఉత్పత్తి సంస్థ అయిన బీహెచ్ఈఎల్ దేశాభివృద్ధిలో అంశంలో కీలక పాత్ర పోషించవలసి ఉంటుందని ఆయన అన్నారు. పర్యావరణ పరిరక్షణకు అనుగుణంగా ఆత్మ నిర్బర్ భారత్ ను నిర్మిస్తామని ఇటీవల జరిగిన కాప్ 26 సమావేశంలో ప్రధానమంత్రి చేసిన ప్రకటనను మంత్రి ఈ సందర్భంగా గుర్తు చేశారు.
'AKAM ఐకానిక్ వీక్' వేడుకల సందర్భంగా బీహెచ్ఈఎల్ చేపట్టిన సంస్థ సీఎండీ డాక్టర్ నలిన్ షింఘల్ వివరించారు. బీహెచ్ఈఎల్ అభివృద్ధికి సహకారం అందిస్తున్న భారీ పరిశ్రమల మంత్రిత్వ శాఖ మరియు ప్రభుత్వానికి కృతజ్జతలు తెలిపారు. పరిశోధన, అభివృద్ధి అంశాలకు బీహెచ్ఈఎల్ అత్యధిక ప్రాధాన్యత ఇస్తుందని అన్నారు. బీహెచ్ఈఎల్ అభివృద్ధిలో ఈ రెండు అంశాలు కీలకంగా ఉన్నాయని అన్నారు. ఐక్యరాజ్యసమితి వాతావరణ మార్పుల సదస్సు  లో ప్రధానమంత్రి ప్రకటించిన 'పంచామృత' లక్ష్య సాధనలో బీహెచ్ఈఎల్ ముందుంటుందని ఆయన అన్నారు.
0.25 టీపీడీ సామర్థ్యం గల సీటీఎం ప్లాంటును పూర్తి స్వదేశీ పరిజ్ఞానం తో బీహెచ్ఈఎల్ రూపొందించి, అభివృద్ధి చేసి నెలకొల్పింది. ప్రస్తుతం అధిక బూడిద కలిగి ఉండే భారతీయ బొగ్గు నుంచి 99% కంటే ఎక్కువ స్వచ్ఛతతో మిథనాల్ను ఉత్పత్తి చేస్తోంది. , గ్యాసిఫికేషన్ మార్గం ద్వారా అధిక బూడిద కలిగి ఉండే భారతీయ బొగ్గును మిథనాల్గా మార్చే పరిజ్ఞానం అందుబాటులోకి రావడం భారతదేశంలో ఇదే తొలిసారి.
పర్యటక మంత్రిత్వ శాఖ
ఆతిథ్యం మరియు పర్యాటక పరిశ్రమను బలోపేతం చేయడానికి ఆన్లైన్ ట్రావెల్ కంపెనీలతో పర్యాటక మంత్రిత్వ శాఖ అవగాహన ఒప్పందాలు కుదుర్చుకుంది
కరోనా మహమ్మారి సంక్షోభ కాలంలో ఆతిథ్య మరియు పర్యాటక పరిశ్రమను బలోపేతం చేయడానికి జరుగుతున్న ప్రయత్నాల్లో భాగంగా పర్యాటక మంత్రిత్వ శాఖ 2021 ఏప్రిల్ 15న క్లియర్ట్రిప్ మరియు ఈజ్ మై ట్రిప్తో అవగాహన ఒప్పందం  కుదుర్చుకుంది.
ఈ అవగాహన ఒప్పందం యొక్క ప్రాధమిక లక్ష్యం ఓటీఏ రంగంలో సాతి  పై స్వీయ ధృవీకరణ పొందిన వసతి యూనిట్లకు విస్తృతమైన దృశ్యరూపం అందించడం. తద్వారా సాతిపై రిజిస్ట్రేషన్ చేసుకోవడానికి యూనిట్లను ప్రోత్సహించడం అలాగే కోవిడ్ -19వ్యాప్తిని అరికట్టడానికి తగిన రక్షణలతో స్థానిక పర్యాటక పరిశ్రమను ప్రోత్సహించడం వంటి కారణాలతో ఈ ఎంఓయు ఇరు వర్గాలకు ప్రయోజనం కలిగిస్తుంది.
స్థిరమైన పర్యాటకాన్ని ప్రోత్సహించడానికి మరియు వసతి యూనిట్లపై మరింత సమాచారాన్ని సేకరించడం కూడా ఈ కార్యక్రమ లక్ష్యం. తద్వారా సరక్షితమైన సేవలను అందించడానికి అవకాశం లభిస్తుంది.
కార్యక్రమం శ్రీ రాకేశ్ కుమార్ వర్మ, జెఎస్, ఎంవోటీ; శ్రీ బి.బి. దాస్, డైరెక్టర్ , ఎంవోటీ; క్వాలిటీ కౌన్సిల్ ఆఫ్ ఇండియా  నుండి డాక్టర్ ఎ రాజ్ & శ్రీ మోహిత్ సింగ్; ఈజీ మై ట్రిప్ వైస్ ప్రెసిడెంట్ శ్రీ విపిన్ షా మరియు క్లియర్ట్రిప్ ప్రైవేట్ లిమిటెడ్ బిజినెస్ హెడ్ శ్రీ శ్రీరామ్ వి పాల్గొన్నారు.
పర్యాటక మంత్రిత్వ శాఖ & ఆన్లైన్ ట్రావెల్ కంపెనీలు అవగాహన ఒప్పందం ద్వారా ఆయా ప్రాంతాలలో పర్యాటక రంగంలో వ్యూహాత్మక మరియు సాంకేతిక సహకారాన్ని ప్రోత్సహించడం మరియు అందుకు అవసరమైన చర్యలను తీసుకోవడానికి ప్రయత్నిస్తాయి. ఆతిథ్య మరియు పర్యాటక పరిశ్రమను బలోపేతం చేయడానికి భవిష్యత్తులో ఇలాంటి అవగాహన ఒప్పందాలు మరిన్ని జరుగుతాయని భావిస్తున్నారు.
ఆర్థిక మంత్రిత్వ శాఖ
సార్వభౌమ గ్రీన్ బాండ్ల వ్యవస్థకు ఆమోదం తెలిపిన కేంద్ర ఆర్థిక మంత్రి శ్రీమతి నిర్మలా సీతారామన్
భారత సార్వభౌమ గ్రీన్ బాండ్ల వ్యవస్థకు కేంద్ర ఆర్థిక, కార్పొరేట్ వ్యవహారాల మంత్రి మంత్రి శ్రీమతి నిర్మలా సీతారామన్ ఆమోదం తెలిపారు. పారిస్ ఒప్పందం ప్రకారం జాతీయ స్థాయిలో ఆమోదించి నిర్ణయించబడిన సహకారం  లక్ష్యాల సాధనకు భారతదేశం చేస్తున్న కృషి మరింత వేగంగా కార్యరూపం దాల్చడానికి వీలవుతుంది అర్హత కలిగిన గ్రీన్ ప్రాజెక్ట్లలో ప్రపంచ మరియు దేశీయ పెట్టుబడులను ఆకర్షించడానికి సహాయపడుతుంది. సార్వభౌమ గ్రీన్ బాండ్ల జారీ ద్వారా వచ్చే నిధులను కర్బన ఉద్గారాలను తగ్గించడానికి దోహద పడే ప్రభుత్వ రంగ సంస్థలు అమలు చేసే ప్రాజెక్ట్లలో పెట్టుబడిగా పెట్టడం జరుగుతుంది.
గ్లాస్గో లో 2021 నవంబర్ నెలలో జరిగిన కాప్ 26 సదస్సులో ప్రధానమంత్రి శ్రీ నరేంద్ర మోదీ 'పంచామృతం' విధానం అనుసరించి లక్ష్యాలు సాధిస్తామని ప్రకటించిన నేపథ్యంలో భారత సార్వభౌమ గ్రీన్ బాండ్ల వ్యవస్థకు రూపకల్పన జరిగింది. గ్రీన్ ప్రాజెక్టుల కోసం సార్వభౌమ గ్రీన్ బాండ్ల ద్వారా నిధులు సేకరిస్తామని 2022-23 కేంద్ర బడ్జెట్ లో చేసిన ప్రకటన కార్యరూపం దాల్చేందుకు వ్యవస్థ దోహదపడుతుంది.
పర్యావరణ పరిరక్షణకు దోహదపడే పర్యావరణహిత ప్రాజెక్టులకు అవసరమైన నిధులను సమీకరించడానికి సార్వభౌమ గ్రీన్ బాండ్లు ఆర్థిక సాధనాలుగా ఉపయోగపడతాయి. పర్యావరణ పరమైన అంశాలను కలిగి ఉండే సార్వభౌమ గ్రీన్ బాండ్ల సాధారణ బాండ్లతో పోల్చి చూస్తే తక్కువ మూలధనం అవసరాలను కలిగి ఉంటాయి. సార్వభౌమ గ్రీన్ బాండ్ల జారీలో విశ్వసనీయత, మార్గదర్శకాలు కీలక అంశాలుగా ఉంటాయి.
నిర్దేశించిన నియమ నిబంధనలకు లోబడి భారతదేశపు మొట్టమొదటి సార్వభౌమ గ్రీన్ బాండ్ల వ్యవస్థ రూపొందించబడింది. నిబంధనల ప్రకారం సార్వభౌమ గ్రీన్ బాండ్ల జారీ పై కీలక నిర్ణయాలు ధృవీకరించడానికి గ్రీన్ ఫైనాన్స్ వర్కింగ్ కమిటీ  ఏర్పాటు చేయబడింది.
నార్వే ప్రధాన కేంద్రంగా పనిచేస్తూ ప్రపంచవ్యాప్తంగా స్వతంత్ర సెకండ్ పార్టీ ఒపీనియన్ గా గుర్తింపు పొందిన ప్రసిద్ధి చెందిన CICERO ను భారతదేశ గ్రీన్ బాండ్ల వ్యవస్థను అధ్యయనం చేయడానికి నియమించడం జరిగింది. భారతదేశం రూపొందించిన సార్వభౌమ గ్రీన్ బాండ్ల వ్యవస్థ ICMA గ్రీన్ బాండ్ నిబంధనలు మరియు అంతర్జాతీయ ఉత్తమ విధానాలు కలిగి ఉందా అన్న అంశంపై CICERO అధ్యయనం చేసింది. దేశ సార్వభౌమ గ్రీన్ బాండ్ల వ్యవస్థకు CICERO "ఉత్తమ పరిపాలన" స్కోర్తో 'మీడియం గ్రీన్'గా రేటింగ్ ఇచ్చింది.
కింది లింక్ ద్వారా నివేదికను డౌన్లోడ్ చేసుకోవచ్చు.
(Visitor Counter : 143
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
భారత ప్రభుత్వం రైతుల సంక్షేమానికి కట్టుబడి ఉంది మరియు వ్యవసాయం దాని ప్రధమ ప్రాధాన్యత - కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్
ఎం.ఎస్.పి. పై వ్యవసాయ ఉత్పత్తుల సేకరణ కొనసాగుతుంది
కేంద్ర వ్యవసాయ మంత్రితో పాటు, రైల్వేలు, వినియోగదారుల వ్యవహారాలు, ఆహారం, ప్రజా పంపిణీ శాఖల మంత్రి పంజాబ్ నుండి వచ్చిన రైతు సంస్థల ప్రతినిధులతో న్యూఢిల్లీలో సమావేశమయ్యారు.
కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్, రైల్వే శాఖ మంత్రి శ్రీ పీయూష్ గోయల్ మరియు కేంద్ర వాణిజ్య, పరిశ్రమల శాఖ సహాయ మంత్రి శ్రీ సోమ్ ప్రకాష్, 2020 నవంబర్, 13వ తేదీన, పంజాబ్ రాష్ట్రానికి చెందిన రైతు సంస్థల ప్రతినిధులతో, న్యూఢిల్లీ లోని విజ్ఞాన్ భవన్ లో సమావేశమయ్యారు.
ముందుగా, కేంద్ర వ్యవసాయ శాఖ మంత్రి మాట్లాడుతూ, పంజాబ్ రైతు సంస్థల ప్రతినిధులకు సాదరంగా స్వాగతం పలికారు. రైతులను శక్తివంతం చేయడానికి వ్యవసాయ రంగంలో ప్రభుత్వం చేసిన సంస్కరణల గురించి వారికి వివరించారు. గ్రామీణ ఆర్థిక వ్యవస్థను పెంపొందించడానికి భారత ప్రభుత్వానికి వ్యవసాయం ఎల్లప్పుడూ ప్రధమ ప్రాధాన్యంగా ఉంటుందని ఆయన నొక్కి చెప్పారు. ‘ఆత్మ నిర్భర్ భారత్’ పై ప్రత్యేక దృష్టి సారించి, రైతుల సంక్షేమం కోసం ప్రభుత్వం అనేక చర్యలు తీసుకుంటోందని ఆయన పేర్కొన్నారు. కొత్త వ్యవసాయ చట్టాలు రైతులకు తమ ఉత్పత్తులను పారితోషిక ధరలకు అమ్మేందుకు ఎంపిక చేసుకునే స్వేచ్ఛను కల్పించడంతో పాటు రైతుల ప్రయోజనాలను కాపాడతాయని ఆయన తెలియజేశారు.
ఎం.ఎస్.పి. పై వ్యవసాయ ఉత్పత్తుల సేకరణ, మండి వ్యవస్థ మునుపటిలాగే కొనసాగుతాయని కూడా, కేంద్ర మంత్రులు, రైతు సంస్థల ప్రతినిధులకు తెలియజేశారు. రైతులకు మెరుగైన సేవలను అందించడానికి వీలుగా కొత్త వ్యవసాయ చట్టం మండీ లను ప్రోత్సహిస్తుంది.
కొత్త వ్యవసాయ చట్టాలపై, రైతు సంఘాల ప్రతినిధులు తమ అభిప్రాయాలను వ్యక్తం చేశారు.
వ్యవసాయ మౌలిక సదుపాయాల నిధి, రైతుల ఆదాయాన్ని పెంచడం, గ్రామీణ ప్రాంతాల్లోని యువతకు ఉపాధి అవకాశాలను కల్పించడం లక్ష్యంగా 10,000 రైతు ఉత్పత్తి సంస్థల ఏర్పాటు వంటి ఇతర కార్యక్రమాల గురించి రైతు సంస్థల ప్రతినిధులకు వివరించడం జరిగింది.
రైతు సంక్షేమానికి సంబంధించిన వివిధ సమస్యలపై ఈ సమావేశంలో సుదీర్ఘంగా చర్చించారు. రైతుల ప్రయోజనాలను పరిరక్షించడానికి భారత ప్రభుత్వం ఎల్లప్పుడూ కట్టుబడి ఉంటుందనీ, రైతుల సంక్షేమంపై చర్చించడానికి ప్రభుత్వం ఎల్లప్పుడూ సిద్ధంగా ఉంటుందనీ ఆయన హామీ ఇచ్చారు. ఈ చర్చలు స్నేహపూర్వక వాతావరణంలో జరిగాయి, తదుపరి చర్చలు కొనసాగించడానికి ఇరుపక్షాలు అంగీకరించాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ పరీక్షల భారీ పెరుగుదలతో 13.5 కోట్లకు దగ్గరైన మొత్తం పరీక్షలు
పరీక్షలు పెరిగే కొద్దీ మొత్తం పాజిటివ్ కేసుల శాతం తగ్గుదల
భారత్ లో కోవిడ్ పరీక్షల మౌలిక సదుపాయాలు 2020 జనవరి నుంచి పెద్ద ఎత్తున పెరుగుతూ వస్తుండటంతో పరీక్షల సంఖ్య భారీగా పెరిగింది, గత 24 11,59,032 పరీక్షలు జరగగా ఇప్పటివరకు జరిగిన మొత్తం కోవిడ్ పరీక్షలు13,48,41,307 పూర్తయి 13.5 కోట్లకు దగ్గరవుతున్నాయి.
పరీక్షలు విస్తృతంగా, సమగ్రంగా జరపతం వలన క్రమంగా పాజిటివ్ కేసుల శాతం తగ్గుతూ వచ్చింది. ఇలా దేసవ్యాప్తంగా పాజిటివ్ శాతం తగ్గుతూ రావటం సమర్థంగా అనుసరిస్తున్న వ్యూహాన్ని, వ్యాప్తి నిరోధంలో తీసుకుంటున్న చర్యలను సూచిస్తోంది. మొత్తం పరీక్షించిన కేసుల్లో పాజిటివ్ శాతం ఈరోజు 6.84% కు చేరింది.
పాజిటివ్ శాతం తగ్గుతూ రావటం దేశవ్యాప్తంగా పెరుగుతున్న పరీక్షా కేంద్రాల సంఖ్యను, పరీక్షల సంఖ్యను చాటుతోంది. ఈ రోజుకు పాజిటివ్ శాతం 3.83% గా నిలిచింది.
కోవిడ్ పరీక్షల మౌలిక సదుపాయాలు స్థిరంగా పెరుగుతూ ఉండటం వల్ల పరీక్షల సంఖ్య బాగా పెరిగింది. దేశవ్యాప్తంగా 2,138 పరీక్షాకేంద్రాలుండగా వాటిలో 1167 ప్రభుత్వ ఆధ్వర్యంలోను, 971 ప్రైవేటు ఆధ్వర్యంలోను నడుస్తున్నాయి. రోజువారీ పరీక్షలకు తగిన ప్రేరణ లభించింది. దీనివల్ల ప్రతి పది లక్షల జనాభాలో పరీక్షలు జరపాల్సిన సంఖ్య విషయంలో ప్రపంచ ఆరోగ్య సంస్థ నిర్దేశించిన కనీస స్థాయిని భారత్ దాటిపోయింది.
భారత్ లో ప్రస్తుతం 4,44,746 మంది కోవిడ్ బాధితులు చికిత్సపొందుతూ ఉండగా మొత్తం పాజిటివ్ కేసులలో వీరిది 4.82% మాత్రమే. ఆ విధంగా ఇది స్థిరంగా 5 శాతం లోపే కొనసాగుతోంది. కోవిడ్ నుంచి కోలుకుంటున్నవారి శాతం 93 కు పైబడి ప్రస్తుతం 93.72% కి చేరింది. గత 24 గంటలలో దేశవ్యాప్తంగా 37,816 మంది కోలుకున్నారు. దీంతో ఇప్పటివరకు కోలుకున్నవారి సంఖ్య 86,42,771 కు చేరింది. కోలుకున్నవారికి, చికిత్సలో ఉన్నవారికి మధ్య తేడా క్రమంగా పెరుగుతోంది. ప్రస్తుతం తేడా 81,98,025. ఉంటుంది
కొత్తగా కోలుకున్నవారిలో 77.53% మంది పది రాష్ట్రాలకు చెందినవారే ఉన్నారు. కేరళలో అత్యధికంగా 5,149 మంది కోలుకోగా, ఢిల్లీలో 4,943 మంది, మహరాష్ట్రలో 4,086 మంది కొకోలుకున్నారు. .
గత 24 గంటలలో కొత్తగా 44,376 కోవిడ్ పాజిటివ్ కేసులు నమోదయ్యాయి. అందులో 10 రాష్ట్రాలు, కేంద్రపాలిత ప్రాంతాలలోనే 76.51% కేసులున్నాయి. ఢిల్లీలో అత్యధికంగా 6,224 కేసులు రాగా, మహారాష్ట్రలో 5439 మంది, కేరళలో 5420 మంది కరోనా వల్ల చనిపోయారు.
గత 24 గంటలలో 481 మంది మరణించగా ఈ మృతులలో 74.22% మంది కేవలం 10 రాష్ట్రాలకు చెందినవారే ఉన్నారు, ఢిల్లీలో అత్యధికంగా 109 మంది మరణించగా పశ్చిమ బెంగాల్ లో 49 మంది, ఉత్తరప్రదేశ్ లో 33 మంది చనిపోయారు.
ప్రధాన మంత్రి కార్యాలయం
భారతదేశానికి చెందిన శూటర్ అవని లెఖారాగారు ఫ్రాన్స్ లోని చేటౌరౌక్స్ 2022 లో మరొక స్వర్ణ పతకాన్ని గెలుచుకొన్నందుకుఅభినందనలు తెలిపిన ప్రధాన మంత్రి
భారతదేశానికి చెందిన శూటర్ అవని లెఖారా గారు ఫ్రాన్స్ లోని చేటౌరౌక్స్ లో మరొక స్వర్ణ పతకాన్ని గెలుచుకొన్నందుకు ప్రధాన మంత్రి శ్రీ నరేంద్ర మోదీ అభినందన లు తెలియజేశారు.
ప్రధాన మంత్రి ఒక ట్వీట్ లో -
‘‘#Chateauroux2022 లో మరొక స్వర్ణాన్ని గెలుచుకొన్నందుకు @AvaniLekhara ను చూసి గర్వపడుతున్నాను. కొత్త శిఖరాల ను అందుకోవాలన్న ఆమె దృఢసంకల్పం ప్రశంసాయోగ్యమైందిగా ఉంది. ఆమె కార్యసాధన కు గాను నేను ఆమె ను అభినందిస్తూ ఆవిడ కు ఉజ్జ్వల భవిష్యత్తు దక్కాలని ఆకాంక్షిస్తున్నాను.’’ అని పేర్కొన్నారు.
రక్షణ మంత్రిత్వ శాఖ
గుజరాత్ తీరంలో ముంపుకు గురవుతున్న మత్స్యకారుల పడవ నుంచి ఆరుగురు మత్స్యకారులను కాపాడిన ఇండియన్ కోస్ట్ గార్డ్
అరేబియా సముద్రం గుజరాత్ తీరంలో మునిగిపోతున్న మత్స్యకారుల పడవ నుంచి ఆరుగురు మత్స్యకారులను భారతీయ కోస్ట్ గార్డ్  ఓడ ఆరుష్ 7 మార్చి 2023న కాపాడింది.
ఆరేబియా సముద్రంలో మోహరించి ఉన్న ఓడకు తెల్లవారుజామున గుజరాత్ తీరానికి దాదాపు 80 కిమీల దూరంలో భారతీయ మత్స్యకారుల పడవ హిమలే నుంచి అనియంత్రిత వరదలకు సంబంధించి విపత్తు కాల్ వచ్చింది. వెంటనే ఓడ విపత్తులో ఉన్న పడవ దిశగా వెళ్ళి, పడవ మునకను నియంత్రించే ముందు సిబ్బందిని కాపాడింది. తర్వాత పడవకు మరమత్తులు చేసి దానిని తిరిగి సిబ్బందికి అప్పగించింది.
సహకార మంత్రిత్వ శాఖ
'సహారా-సెబి నిధి' నుంచి పెట్టుబడిదార్లకు చెల్లింపులు
'సెంట్రల్ రిజిస్ట్రార్ ఆఫ్ కో-ఆపరేటివ్ సొసైటీస్' ఎదుట 2019 నవంబర్ నుంచి 2020 డిసెంబర్ వరకు జరిగిన విచారణల సందర్భంగా, సహారా గ్రూపునకు చెందిన 4 సంస్థలు సహారా క్రెడిట్ కోపరేటివ్ సొసైటీ లిమిటెడ్, లక్నో; సహారాయన్ యూనివర్సల్ మల్టీపర్పస్ సొసైటీ లిమిటెడ్, భోపాల్; హమారా ఇండియా క్రెడిట్ కోపరేటివ్ సొసైటీ లిమిటెడ్, కోల్కతా; స్టార్స్ మల్టీపర్పస్ కోఆపరేటివ్ సొసైటీ లిమిటెడ్, హైదరాబాద్ సమర్పించిన నివేదికల ప్రకారం, ఆంబీ వ్యాలీ లిమిటెడ్లో రూ.62,643 కోట్ల పెట్టుబడి పెట్టారు. మరో రూ.2,253 కోట్లు సహారా క్రెడిట్ కోపరేటివ్ సొసైటీ లిమిటెడ్ నుంచి తీసుకుని సెబీ వద్ద జమ చేశారు.
గౌరవనీయ సుప్రీంకోర్టు 29.03.2023 నాడు జారీ చేసిన ఉత్తర్వు ప్రకారం:
i. మొత్తం రూ.24,979.67 కోట్లు "సహారా-సెబి రిఫండ్ ఖాతా"లో ఉన్నాయి, రూ.5000 కోట్లు 'సెంట్రల్ రిజిస్ట్రార్ ఆఫ్ కో-ఆపరేటివ్ సొసైటీస్'కు బదిలీ చేయడం జరిగింది. సహారా గ్రూపు కోపరేటివ్ సొసైటీల పెట్టుబడిదార్ల చట్టబద్ధమైన బకాయిల చెల్లింపు కోసం ఆ డబ్బును ఉపయోగిస్తారు. అసలైన డిపాజిట్దార్లకు అత్యంత పారదర్శక పద్ధతిలో & సరైన గుర్తింపును చూసి చెల్లించడం జరుగుతుంది. ఆ డబ్బును నేరుగా వారి సంబంధిత బ్యాంకు ఖాతాల్లో జమ చేస్తారు.
- ఈ చెల్లింపును విశ్రాంత న్యాయమూర్తి జస్టిస్ ఆర్.సుభాష్ రెడ్డి పర్యవేక్షిస్తారు. అమికస్ క్యూరీగా నియమితులైన న్యాయవాది శ్రీ గౌరవ్ అగర్వాల్, సహారా గ్రూపు సహకార సంఘాల నిజమైన పెట్టుబడిదార్లకు బకాయిల మొత్తాన్ని పంపిణీ చేయడంలో జస్టిస్ ఆర్.సుభాష్ రెడ్డికి, 'సెంట్రల్ రిజిస్ట్రార్ ఆఫ్ కో-ఆపరేటివ్ సొసైటీస్'కు సాయం చేస్తారు. చెల్లింపుల విధివిధానాలను ఖరారు చేయడానికి 'సెంట్రల్ రిజిస్ట్రార్ ఆఫ్ కో-ఆపరేటివ్ సొసైటీస్', జస్టిస్ ఆర్. సుభాష్ రెడ్డితో పాటు న్యాయవాది శ్రీ గౌరవ్ అగర్వాల్ను సంప్రదిస్తుంది.
- సహారా గ్రూపు సహకార సంఘాల నిజమైన పెట్టుబడిదార్లకు పైన పేర్కొన్న మొత్తం రూ.5,000 కోట్ల నుంచి వీలైనంత త్వరగా చెల్లింపులు చేయలని మేం నిర్దేశించాం, నేటి నుంచి తొమ్మిది నెలల తర్వాత చెల్లింపులు చేయమనలేదు. చెల్లింపుల తర్వాత మిగిలిన మొత్తం తిరిగి "సహారా-సెబి రిఫండ్ ఖాతా"కు బదిలీ అవుతుంది.
పై ఆదేశానికి అనుగుణంగా, సహారా-సెబి రిఫండ్ ఖాతా నుంచి 'సెంట్రల్ రిజిస్ట్రార్ ఆఫ్ కో-ఆపరేటివ్ సొసైటీస్'కు రూ.5000 కోట్లు బదిలీ అయ్యాయి. సహారా గ్రూపునకు చెందిన నాలుగు సహకార సంఘాల నిజమైన పెట్టుబడిదార్లు తమ దరఖాస్తులను సమర్పించడానికి “సహారా-CRCS రిఫండ్ పోర్టల్”ను రూపొందించారు. ఈ పోర్టల్ 18.07.2023న ప్రారంభమైంది. కేంద్ర సహకార మంత్రిత్వ శాఖ వెబ్సైట్ https://cooperation.gov.in, https://mocrefund.crcs.gov.in ద్వారా ఆ పోర్టల్ను వినియోగించుకోవచ్చు.
సహకార సంఘాల నిజమైన పెట్టుబడిదార్లు పోర్టల్లోకి లాగిన్ అయి, ఆన్లైన్ దరఖాస్తును & అవసరమైన రుజువు పత్రాలను అప్లోడ్ చేయాలి. ఆన్లైన్ పోర్టల్ ద్వారా చేసిన దరఖాస్తులను మాత్రమే పరిశీలనకు తీసుకుంటారు. నిధుల లభ్యతకు లోబడి, ఆన్లైన్ దరఖాస్తు చేసిన 45 రోజుల లోపు, నిజమైన పెట్టుబడిదార్లకు వారి ఆధార్-అనుసంధానిత బ్యాంక్ ఖాతాకు జమ చేయడం జరుగుతుంది. ఈ విషయాన్ని వారికి ఎస్ఎంఎస్/పోర్టల్ ద్వారా తెలియజేయడం జరుగుతుంది.
కేంద్ర సహకార శాఖ మంత్రి శ్రీ అమిత్ షా ఈ రోజు రాజ్యసభలో ఒక ప్రశ్నకు లిఖితపూర్వక సమాధానం రూపంలో ఈ సమాచారం అందించారు.
ప్రధాన మంత్రి కార్యాలయం
రాజ్యసభలో నూతన మంత్రులను పరిచయం చేస్తున్న సందర్భంగా ప్రధాన మంత్రి ప్రారంభ వ్యాఖ్యలు
గౌరవనీయులైన ఛైర్మన్ గారు,
నూతన మంత్రివర్గ సభ్యులను ఈ సభకు పరిచయం చేయాలని మీరు నన్ను ఆదేశించారు.
ఈ రోజు, రైతు కుటుంబ నేపథ్యం ఉన్న పిల్లలను ఈ గౌరవనీయ సభలో ఈ రోజు మంత్రులుగా పరిచయం చేస్తున్న సందర్భం ఇది, కానీ కొంతమంది చాలా బాధపడుతున్నారు.
ఈ రోజు ఈ సభలో మహిళా మంత్రులను పరిచయం చేస్తోంటే, మహిళా వ్యతిరేక మనస్తత్వం ఏమిటి అంటే, ఈ సభలో వారి పేర్లను వినడానికి కూడా వారు సిద్ధంగా లేరు, వారిని సభకి పరిచయం చేయడానికి సిద్ధంగా లేరు.
గౌరవనీయులైన ఛైర్మన్ గారు,
షెడ్యూల్ తెగకు చెందిన మన ఎంపిలు పెద్ద సంఖ్యలో సహచర మంత్రులు అయ్యారు. ఈ గౌరవనీయ సభలో గిరిజన మంత్రులను పరిచయం చేయడం కూడా వారికి ఇష్టం లేనట్లుంది. వారిపై ఎందుకో అంత కోపం.
గౌరవనీయులైన ఛైర్మన్ గారు,
ఈ సభలో పెద్ద సంఖ్యలో దళిత మంత్రులను పరిచయం చేయడం జరుగుతోంది. దళిత వర్గానికి చెందిన ప్రతినిధుల పేర్లను వినడానికి వారు సిద్ధంగా లేరు. దళితులను కీర్తించడానికి సిద్ధంగా లేని, గిరిజనులను కీర్తించడానికి సిద్ధంగా లేని, రైతు కొడుకును కీర్తించడానికి సిద్ధంగా లేని ఈ మనస్తత్వం ఏమిటి? మహిళలను గౌరవించటానికి సిద్ధంగా లేని ఈ మనస్తత్వం ఏమిటి. ఈ రకమైన వికృత మనస్తత్వాన్ని సభ మొదటిసారి చూసింది.
కాబట్టి, గౌరవనీయ ఛైర్మన్ గారు,
పరిచయం చేయడానికి మీరు నాకు ఇచ్చిన అవకాశానికి నేను మీకు కృతజ్ఞతలు తెలుపుతున్నాను, కాని గౌరవ ఛైర్మన్ గారు , మంత్రి మండలి లో కొత్తగా నియమించబడిన సభ్యులను రాజ్యసభలో పరిచయం చేసినట్లుగానే పరిగణించాలి.
ఈశాన్య ప్రాంత అభివృద్ధి మంత్రిత్వ శాఖ
ప్రత్యేక ప్రచారం 3.0
ప్రధాన మంత్రి శ్రీ నరేంద్ర మోదీ దార్శనికత అయిన స్వచ్ఛ భారత్కు కొనసాగిస్తూ, తన కార్యాలయాల్లో పరిశుభ్రత పాటించడానికి, పాలనలో జాప్యాన్ని తగ్గించడానికి, ప్రజల భాగస్వామ్యాన్ని  పెంచడానికి కేంద్ర ఈశాన్య ప్రాంత అభివృద్ధి మంత్రిత్వ శాఖ కట్టుబడి ఉంది.
సుపరిపాలన & స్వచ్ఛతను పాటించడం కోసం, కేంద్ర ఈశాన్య ప్రాంత అభివృద్ధి మంత్రిత్వ శాఖ ప్రత్యేక ప్రచారం 2.0లో పాల్గొంది. శాఖ కార్యాలయాల్లో పరిశుభ్రతను విధుల్లో భాగంగా మార్చడం, ప్రభుత్వ కార్యకలాపాలలో జాప్యాన్ని తగ్గించడంపై దృష్టి సారించింది. 2022 అక్టోబర్ 2న ప్రారంభమైన ప్రత్యేక ప్రచారం 2.0 గడువు 2022 నవంబర్లో ముగియాల్సి ఉన్నా, 2023 ఆగస్టు వరకు కొనసాగింది.
భారత ప్రభుత్వం చేపట్టిన ఈ చొరవను మరింత ముందుకు తీసుకువెళ్లేలా, మంత్రిత్వ శాఖ తన తన 10 సంవత్సరాల స్వచ్ఛ భారత్ అంకితభావాన్ని కొత్త శిఖరాలకు చేరుస్తోంది. 2023 అక్టోబర్లో ప్రారంభమయ్యే ప్రత్యేక ప్రచారం 3.0లో మరిన్ని పారిశుద్ధ్య కార్యక్రమాలను చేపట్టబోతోంది.
ప్రత్యేక ప్రచారం 2.0 సమయంలో, ఈశాన్య రాష్ట్రాల్లోని వివిధ ప్రదేశాల్లో ఉన్న క్షేత్ర స్థాయి కార్యాలయాలపై మంత్రిత్వ శాఖ దృష్టి పెట్టింది. మంత్రిత్వ శాఖ కార్యాలయాలు, ఎన్ఈసీ, ఎన్ఈడీఎఫ్ఐ, ఎన్ఈహెచ్హెచ్డీసీ, ఎన్ఆర్ఏఎంఏసీ, ఎఈసీబీడీసీ కార్యాలయాలు సహా గుర్తించిన 34 ప్రాంతాల్లో పరిశుభ్రత కార్యక్రమాలను నిర్వహించారు. ఈ ప్రచారంలో ఉద్యోగులు, ప్రజలు విస్తృతంగా పాల్గొన్నారు.
ప్రత్యేక ప్రచారంలో సాధించిన ప్రధాన విజయాలు:- 313 ఈ-ఫైళ్లను పరిష్కరించారు, 550 భౌతిక దస్త్రాలను తొలగించారు. 2022 అక్టోబర్లో 34 ప్రాంతాలను శుభ్రపరిచారు. అదే నెలలో, వ్యర్థాలను అమ్మిన ఎన్ఈడీఎఫ్ఐ, ఎన్ఈసీ రూ.1,07,697 ఆదాయం సంపాదించాయి. 2022 డిసెంబర్లో, మంత్రిత్వ శాఖ రూ.50,000 ఆదాయం సంపాదించింది. 2022 నవంబర్ నుంచి 2023 ఆగస్టు వరకు మంత్రిత్వ శాఖకు చెందిన కొన్ని గదులను శుభ్రం చేశారు/పునరుద్ధరించారు.
త్వరలో ప్రారంభం కాబోయే ప్రత్యేక కార్యక్రమం 3.0 ఒక ముఖ్యమైన మైలురాయిగా మారుతుంది, గత దశాబ్దం కాలంగా మంత్రిత్వ శాఖ చేపట్టిన స్వచ్ఛత కార్యక్రమాలకు సమాంతరంగా సాగుతుంది. అందరు వాటాదార్ల క్రియాశీల భాగస్వామ్యంతో, రాబోయే సంవత్సరాల్లో అమలు చేయబోయే కార్యక్రమాలతో ఈ ప్రచారం అసాధారణంగా ఉంటుందని మంత్రిత్వ శాఖ హామీ ఇచ్చింది.
కేంద్ర మంత్రి శ్రీ జి.కిషన్ రెడ్డి, సహాయ మంత్రి శ్రీ బి.ఎల్. వర్మ మార్గదర్శకత్వంలో, ప్రత్యేక ప్రచారం 3.0 కింద చేపట్టే కార్యక్రమాలను విజయవంతంగా అమలు చేయడానికి మంత్రిత్వ శాఖ ప్రయత్నాలు చేస్తోంది. పరిశుభ్రత మంత్రిత్వ శాఖ, దాని పరిధిలోని సంస్థల్లోని ప్రతి అధికారి రోజువారీ విధిగా మారేలా ప్రణాళిక సిద్ధం చేస్తోంది.